TRUE ออกหุ้นกู้ 1.2 หมื่นลบ.อายุ 1-5 ปี นำเงินรีไฟแนนซ์-ขยายธุรกิจ
TRUE ออกหุ้นกู้ 1.2 หมื่นลบ.อายุ 1-5 ปี นำเงินรีไฟแนนซ์-ขยายธุรกิจ
TRUE ออกหุ้นกู้ 1.2 หมื่นลบ.อายุ 1-5 ปี นำเงินรีไฟแนนซ์-ขยายธุรกิจ
17 ก.ค. 2562

บริษัท ทรู คอร์ปอเรชั่น จำกัด (มหาชน) หรือ TRUE เปิดเผยว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 4/2562 มูลค่ารวมไม่เกิน 12,000 ล้านบาท แบ่งออกเป็น 6 ชุด โดยชุดที่ 1 -3 เสนอขายนักลงทุนสถาบัน ดังนี้
ชุดที่ 1 เสนอขายมูลค่าไม่เกิน 5,100 ล้านบาท อายุ 1 ปี อัตราดอกเบี้ยคงที่ร้อยละ 3.15 ต่อปี ครบกำหนดไถ่ถอนปี 2563
ชุดที่ 2 เสนอขายมูลค่าไม่เกิน 2,175 ล้านบาท อายุ 1 ปี 3 เดือน อัตราดอกเบี้ยคงที่ร้อยละ 3.30 ต่อปี ครบกำหนดไถ่ถอนปี 2563
ชุดที่ 3 เสนอขายมูลค่าไม่เกิน 1,625 ล้านบาท อายุ 2 ปี อัตราดอกเบี้ยคงที่ร้อยละ 3.70 ต่อปี ครบกำหนดไถ่ถอนปี 2564
ชุดที่ 4 เสนอขายมุลค่าไม่เกิน 945 ล้านบาท อายุ 3 ปี อัตราดอกเบี้ยคงที่ร้อยละ 3.80 ต่อปี ครบกำหนดไถ่ถอนปี 2565
ชุดที่ 5 เสนอขายมูลค่าไม่เกิน 1,325 ล้านบาท อายุ 5 ปี 3 เดือน  อัตราดอกเบี้ยคงที่ร้อยละ 5.00 ต่อปี ครบกำหนดไถ่ถอนปี 2567
และชุดที่ 6 เสนอขายมูลค่าไม่เกิน 830 ล้านบาท อายุ 3 ปี อัตราดอกเบี้ยคงที่ร้อยละ 3.80 ต่อปี ครบกำหนดไถ่ถอนปี 2565
ทั้งนี้ ระยะเวลาจองซื้อสำหรับหุ้นกู้ชุดที่ 1-ชุดที่ 5 ระหว่างวันที่ 15-17 ก.ค.62 และชุดที่ 6 ในวันที่ 30-31 ก.ค.62 โดยมีธนาคารกรุงเทพ ธนาคารกรุงไทย ธนาคารกสิกรไทย และธนาคารไทยพาณิชย์เป็นผู้จัดการการจัดจำหน่ายหุ้นกู้
ส่วนอันดับความน่าเชื่อถือของหุ้นกู้อยู่ที่ “BBB+” แนวโน้ม “คงที่” โดยบริษัท ทริสเรทติ้ง จำกัด เมื่อวันที่ 12 ก.ค. 2562
อย่างไรก็ตาม บริษัทมีวัตถุประสงค์จะนำเงินที่ได้รับจากการเสนอขายหุ้นกู้ในครั้งนี้จำนวนประมาณ 1.2 หมื่นล้านบาท ไปเพื่อชำระคืนหนี้หุ้นกู้ที่ครบกำหนดไถ่ถอนในเดือนก.ค.- ส.ค.62 มูลค่าประมาณ 11,404 ล้านบาท และส่วนที่เหลือจะนำไปใช้ในการประกอบธุรกิจทั่วไป และ/หรือ การลงทุนหรือเพื่อการขยายธุรกิจของบริษัท และบริษัทย่อยในกิจการที่เกี่ยวข้องกับการดำเนินธุรกิจในปัจจุบันของบริษัท ซึ่งรวมถึงธุรกิจโทรคมนาคม การให้บริการโทรศัพท์เคลื่อนที่ และการให้บริการด้านดิจิทัล